ΓΡΑΠΤΗ ΕΡΩΤΗΣΗ E-1093/02

υποβολή: Adriana Poli Bortone (UEN) προς την Επιτροπή

(18 Απριλίου 2002)

Θέμα: Προτεραιότητες της Επιτροπής στο πλαίσιο της πολιτικής μεταφορών

Στα συμπεράσματα του Ευρωπαϊκού Συμβουλίου της Βαρκελώνης που διεξήχθη στις 14 και 15 παρελθόντος Μαρτίου, όσον αφορά την πολιτική μεταφορών κατά τα προσεχή έτηπογραμμίζεται πολύ σωστά η από καιρόφιστάμενη προβληματική των δυσχερειών σε ορισμένες περιοχές μεψηλή πυκνότητα κυκλοφορίας όπως οι Άλπεις, τα Πυρηναία και η Βαλτική.

Ωστόσο, αντίθετα με όσα αναφέρονται στη Λευκή Βίβλο σχετικά με την πολιτική μεταφορών για το έτος 2010, στο κεφάλαιο 2 που έχει ως τίτλο την εξάλειψη των δυσχερειών, με ιδιαίτερη αναφορά στις προαναφερθείσες περιοχές, η νέα ορολογία των συμπερασμάτων της Βαρκελώνης προκαλεί αμηχανία και εύλογες αμφιβολίες. Αναφέρεται πράγματι στο σημείο 38 των εν λόγω συμπερασμάτων ότι τα νέα μεγάλα προγράμματα πρέπει μεταξύ άλλων να έχουν ως στόχο τη μείωση των δυσχερειών στις περιοχές αυτές.

Δεδομένης της καταφανούς διαφοράς από πλευράς στόχων, μπορεί η Επιτροπή:

1. να εξηγήσει τη συμβατότητα μεταξύ των φαινομενικά διαφορετικών στρατηγικών του Ευρωπαϊκού Συμβουλίου και της ίδίας·

2. να διευκρινίσει ενδεχομένως ποιες είναι όσον αφορά τις μεταφορές, οι κατευθυντήριες γραμμές της κατά τα προσεχή έτη με ιδιαίτερη αναφορά στις προαναφερθείσες περιοχές·

Απάντηση της κας de Palacio εξ ονόματος της Επιτροπής

(31 Μαΐου 2002)

Το Ευρωπαϊκό Συμβούλιο της Βαρκελώνης που διεξήχθη στις 15 και 16 Μαρτίου 2002 ζήτησε από το Συμβούλιο και το Ευρωπαϊκό Κοινοβούλιο να εγκρίνουν, έως τον Δεκέμβριο του 2002, την αναθεώρηση των κατευθυντήριων γραμμών για τα διευρωπαϊκά δίκτυα μεταφορών, καθώς και των νέων προγραμμάτων προτεραιότητας που καθόρισε η Επιτροπή για τη μείωση της συμφόρησης σε περιοχές όπως, μεταξύ άλλων, οι Άλπεις και τα Πυρηναία καθώς και η Βαλτική.

Η Επιτροπή κρίνει ότι η δήλωση αυτή συμβιβάζεται πλήρως με τους στόχους της Λευκής Βίβλου για την ευρωπαϊκή πολιτική μεταφορών με ορίζοντα το έτος 2010.

Οι στόχοι αυτοί συγκεκριμενοποιούνται, όσον αφορά τα σημεία συμφόρησης, με μια πρόταση που τροποποιεί την απόφαση αριθ. 1692/96/ΕΚ του Ευρωπαϊκού Κοινοβουλίου και του Συμβουλίου της 23ης Ιουλίου 1996 περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών (RTE-T)(1). Στόχος της πρότασης αυτής είναι να εστιάσει τη δράση της Κοινότητας σ'έναν περιορισμένο αριθμό νέων προτεραιοτήτων οριζοντίου χαρακτήρα για τη μείωση των σημείων συμφόρησης καθώς και σε έργα προτεραιότητας όπου περιλαμβάνονται τα μη ολοκληρωθέντα έργα που επέλεξαν τα Συμβούλια του Έσσεν της 9ης και της 10ης Δεκεμβρίου 1994 και του Δουβλίνου της 13ης και 14ης Δεκεμβρίου 1996 καθώς και οκτώ νέα έργα. Συνολικά, τέσσερα από τα νέα αυτά έργα προτεραιότητας αφορούν την ανάπτυξη νέων σιδηροδρομικών αξόνων με άμεσο στόχο τη μείωση των σημείων συμφόρησης στις Άλπεις και στα Πυρηναία (έργα αριθ. 1, 3, 6 και 16).

Όσον αφορά τη Βαλτική, η Επιτροπή κρίνει ότι το νέο έργο προτεραιότητας για σταθερή σύνδεση μεταξύ Γερμανίας και Δανίας (Fehmarn Belt, έργο αριθ. 20) θα βελτιώσει την πρόσβαση στην περιοχή της Βαλτικής. Για τα άλλα σημεία συμφόρησης της περιοχής αυτής, η λύση συνίσταται στην ανάπτυξη θαλάσσιων λεωφόρων. Η θέση σε εφαρμογή του προγράμματος Marco Polo, το 2003, για τη θέσπιση του οποίου η Επιτροπή έχει ήδηποβάλει σχετική πρόταση κανονισμού, θα επιτρέψει τη χρηματοδότηση της δρομολόγησης καινοτόμωνπηρεσιών όπου εντάσσονται οι θαλάσσιες μεταφορές μικρών αποστάσεων.

Όπως εξήγγειλε στη Λευκή Βίβλο, η Επιτροπή προτίθεται επίσης, στο πλαίσιο της δεύτερης αναθεώρησης των προσανατολισμών RTE-T, την οποία προβλέπεται να προτείνει το 2004, να εντάξει τις θαλάσσιες λεωφόρους στο διευρωπαϊκό δίκτυο ώστε να μπορέσει να στηρίξει τα αντίστοιχα έργαποδομής. Η καινοτομία αυτή θα είναι εξίσου επωφελής για περιοχές, όπως οι Άλπεις και τα Πυρηναία, των οποίων η διέλευση θα είναι δυνατό να παρακαμφθεί ακολουθώντας θαλάσσια δρομολόγια.

(1) ΕΕ L 228 της 9.9.1996.